Nniɣ-as : « Nnuɣeɣ akked urgaz-iw, tura nekk tamurt n baba tebɛed, yessufeɣ-iyi-d ala ttruɣ ugadeɣ ad ruḥeɣ weḥd-i”. Yenna-iyi-d : “Ali-d s aɛrur-iw “. Tenna-as : « A baba seg mi i duliɣ s aɛrur-is ur iyi-d-iluɛa, ur iyi-ssexleɛ, ur iyi-d-yenna kra n wawal, meɛna a baba lasmaḥ mi d-yewwet kan nnefs-is yettraḥ ṣerɛeɣ, yenna-as : « Ihi tura a yelli iyya s axxam ad teqqimeḍ ». Izem-nni yewwi-d ǧawab yeqqel-d ɣer tmurt-is, tameṭṭut-nni ruḥ ruḥ ruḥ asmi i teɛya ccedda, iruḥ urgaz-nni ines yerra-tt-id akken i d-tewweḍ tilawin zik msakit ḥacamma ruḥent ad zedment ara seḥmun ara sewwent ruḥent zedment i lɣaba, nettat d terbaɛt n tlawin n tjiratinis, a-t-an iɛedda-d yizem-nni, dɣa yesbed-itent-id, yenna-as i tin-a yewwi akken ɣer uxxam n yimawlan-is, yenna-as : « Tɛeqleḍ-iyi-d neɣ xaṭi. » Tenna-as : « Wellah ma ɛeqleɣ-k-in ».